גארי טרוסדייל

גארי טרוסדייל (באנגלית: Gary Trousdale, נולד ב-8 ביולי 1960) הוא אנימטור, תסריטאי, אמן סטוריבורד ובמאי קולנוע אמריקאי. הוא ידוע בעבודותיו באולפני ההנפשה של וולט דיסני על הסרטים "היפה והחיה" ו-"הגיבן מנוטרדאם" ו-"אטלנטיס: האימפריה האבודה". עובד לעיתים עם הבמאי קירק וויז.

 ראשית חייו 
גארי טרוסדייל נולד וגדל בעיר La Crescenta שבקליפורניה. הוא למד בתיכון Crescenta Valley.

אף על פי שתכנן להיות אדריכל כשהיה קטן, למד אנימציה ב-CalArts (מכללת קליפורניה לאמנות) במשך 3 שנים.

 קריירה 
ב-1982 החל לעסוק בסטוריבורד ובעיסוקים נוספים הקשורים לעולם ההנפשה. בהמשך עבד בעיצוב תפריטי מסעדות וחולצות.

 אולפני ההנפשה של וולט דיסני 
את הקריירה באולפני ההנפשה של וולט דיסני החל טרוסדייל כשותף במחלקת האפקטים בסרט "הקדירה השחורה" (1985). עבודתו על הסרט לקחה כחצי שנה.

בהמשך הוצב טרוסדייל לעבודה על סרט האנימציה של אולפני ההנפשה של וולט דיסני, "בת הים הקטנה" (1989) שסימן את תחילת תקופת הרנסאנס של דיסני. בעוד שתפקידו בסרט היה יחסית קטן בהשוואה לתפקידיו מאוחר יותר, הניסיון עזר לו לבנות קשרים בתוך האולפן וסיפק לו תובנות לגבי התהליך של הפקת סרטי קולנוע.

 בימוי בדיסני 
סרט הבכורה של טרוסדייל כבמאי קולנוע היה "היפה והחיה" (1991) של דיסני שביים יחד עם קירק וויז. הסרט היה מועמד לשני פרסי אוסקר: פרס אוסקר לסרט הטוב ביותר (סרט האנימציה הראשון שהיה מועמד בקטגוריה זו) ופרס אוסקר לשיר המקורי הטוב ביותר. בנוסף, זכה הסרט גם בפרס אנני בקטגורית הסרט הטוב ביותר.Annie Awards - 20th Annie Awards

טרוסדייל בהמשך ביים גם את הסרט "הגיבן מנוטרדאם" (1996) של דיסני עם קירק וויז כדומה ל-"היפה והחיה".

טרוסדייל ביים יחד עם קירק וויז את הסרט "אטלנטיס: האימפריה האבודה" (2001), שדווקא לא צלח בקופות.

 בימוי בדרימוורקס הנפשה 
לאחר תקופתו בדיסני, גארי טרוסדייל עבד על מספר פרויקטים נוספים בתחום האנימציה עבור דרימוורקס הנפשה. הוא ביים את הסרט "הפינגווינים של מדגסקר בהרפתקת חג מולד" משנת 2005, חג שמח עם שרק" משנת 2007,Shrek the Halls (TV Short 2007) - IMDb "Scared Shrekless" משנת 2010Scared Shrekless (TV Movie 2010) - IMDb וכל מני סרטים קצרים נוספים הקשורים לזיכיון "שרק".Thriller Night (Short 2011) - IMDb

 קישורים חיצוניים 

 הערות שוליים 

קטגוריה:אנימטורים אמריקאים
קטגוריה:במאי קולנוע אמריקאים
קטגוריה:דיסני: אישים
קטגוריה:במאי סרטי אנימציה
קטגוריה:אמריקאים שנולדו ב-1960